# Абдуллах Гюл

### от Уикипедия, свободната енциклопедия

Абдуллах Гюл турски политик
Роден: | 29 октомври 1950 Кайсери, Турция

Абдуллах Гюл (на турски Abdullah Gül) е турски политик. Той е вицепремиер и министър на външните работи на Турция.

Роден е през октомври 1950 г. в гр.Кайсери. Завършва икономика в Истанбулския университет. По-късно преподава индустриален мениджмънт в университета в Сакария. В периода 1983-1991 г. е мениджър в Islamic Development Bank. През 1991 г. е избран за депутат от името на ислямистката Партия на благоденствието.

В периода от 1991 г. до 1995 г. е член на бюджетната комисия на турския парламент. След забрана на "Партията на благоденствието" Гюл става член на новата проислямистка "Партия на добродетелта" и е избран отново за депутат в турския парламент. Следва отново забрана на поредната проислямистка партия. По-късно Гюл става основател на сега управляващата Партия на справедливостта и развитието. За кратко време е и министър-председател на Република Турция, след което е заменен от Реджеп Тайп Ердоган. От 14 март 2003 г. е вицепремиер и вънщен министър. На 27 април 2007 г. е оповестено, че Гюл е номиниран от своята партия за кандидат-президент на Република Турция. Първото гласуване за президент на Турция обаче е неуспешно за Абдулах Гюл, който не може да събере достатъчно брой гласове за своето избиране. Абдулах Гюл е често обвиняван от светските кръгове в Турция в проислямизъм. За последното допринася не на последно място и поведението на съпругата му, която се появява на публични места със забрадка-облекло, символ на съпротивата на широки кръгове на турското общество срещи светските принципи на републиканска Турция. Гюл е семеен, баща на три деца.

## [редактиране] Външни препратки

- Личен сайт на Абдуллах Гюл
- Министерство на външните работи на Турция

Взето от „http://bg.wikipedia.org../../../%D0%B0/%D0%B1/%D0%B4/%D0%90%D0%B1%D0%B4%D1%83%D0%BB%D0%BB%D0%B0%D1%85_%D0%93%D1%8E%D0%BB_5201.html“.

Категория: Турски политици

##### Views

- Статия
- Беседа
- Текуща версия

##### Търсене

##### На други езици

- العربية
- Dansk
- Deutsch
- Ελληνικά
- English
- Español
- Eesti
- Suomi
- Français
- עברית
- Bahasa Indonesia
- Italiano
- 日本語
- ქართული
- Bahasa Melayu
- Nederlands
- Polski
- Русский
- Svenska
- Türkçe
- 中文